Karolina konuro

La Karolina konuro (Conuropsis carolinensis) aŭ Karolina papago estis malgranda verde amerika papago kiu havis brilflavan kapon, ruĝecoranĝan vizaĝon kaj helan bekon indiĝena de orienta, mez-okcidenta kaj grandebena Usono kaj estis la nura indiĝena papago ene de tu teritorio. Ĝi troviĝis el suda Novjorkio kaj Viskonsino al Kentukio, Tenesio kaj la Golfo de Meksiko, el la atlantika marbordo ĝis tiom for okcidente kiom ĝis orienta Koloradio. Ĝi loĝis en praarbaroj laŭlonge de riveroj kaj en marĉoj. Ĝi estis nomita puzzi la née ("flavkapulo") aŭ pot pot chee de la Seminoloj kaj kelinki en ĉikasaŭa lingvo. Kvankam iam sufiĉe abunda ene de sia teritorio, la birdo iĝis rara en la mezo de la 19a jarcento. La lasta konfirmita vidaĵo en naturo estis de lasubspecio ludovicianus en 1910. La lasta konata specimeno pereis en kaptiveco ĉe la Bestoĝardeno de Cincinnati en 1918 kaj la specio estis deklarita formortinta en 1939.

Aspekto
eta|maldekstre|ilustraĵo de John James Audubon
La plimulto de la plumaro de tiuj papagoj estis verda kun pli helverdaj subaj partoj, hele flava kapo kaj oranĝa frunto kaj vizaĝo etendiĝantaj ĝis malantaŭ la okuloj kaj supraj vangoj (bridoj). La ŝultroj estis flavaj, daŭrigante laŭ la ekstera rando de la flugiloj. La primaraj plumoj estis plejparte verdaj, sed kun flavaj randoj sur la eksteraj unuarangaj plumoj. La femuroj estis verdaj direkte al la supro kaj flavaj direkte al la piedoj. Masklaj kaj inaj plenkreskuloj estis identaj laŭ plumaro, tamen maskloj estis iomete pli grandaj ol inoj (sekse dimorfaj nur laŭ grandeco). Iliaj kruroj kaj piedoj estis helbrunaj. Ili havis la zigodaktilajn piedojn komunajn al la tuta papaga familio. Iliaj okuloj estis ĉirkaŭitaj de blanka haŭto kaj iliaj bekoj estis palharkoloraj. Ĉi tiuj birdoj pezis ĉirkaŭ 3.5 uncojn, estis 13 colojn longaj, kaj havis envergurojn de 21–23 coloj.

Tiuj birdoj estis sufiĉe longvivaj, almenaŭ en kaptiteco: paro estis tenata en la bestoĝardeno de Cincinnati dum pli ol 35 jaroj.
eta|C. c. ludovicianus de John James Audubon
 Referencoj 

 Literaturo 
 Cokinos, Christopher (2009) Hope Is the Thing with Feathers: A Personal Chronicle of Vanished Birds (Chapter 1: Carolina Parakeet), Tarcher ISBN 978-1585427222
 Snyder, Noel (2004) The Carolina Parakeet: Glimpses of a Vanished Bird, Princeton University Press ISBN 978-0691117959
 Julian P. Hume, Michael Walters (2012) Extinct Birds (p. 186), Poyser Monographs ISBN 978-1408157251

 Eksteraj ligiloj 


 Species profile  - World Parrot Trust
 3D view  of specimen RMNH 110.043 ĉe Naturalis, Leiden (postulas serĉilon QuickTime).
 Fact file  – ARKive
 "Carolina Parakeet (Conuropsis carolinensis) kaj Migrokolombo (Ectopistes migratorius)" - Carolina Nature
 "Carolina Parakeet: Removal of a Menace" - Cornell Lab of Ornothology
 "The Extinct Carolina Parakeet"  - Ivory Bill
 News - City Parrots

Kategorio:Papagoj
Kategorio:Birdoj de Nordameriko
Kategorio:Formortintaj birdoj